TMI บวก 5% จับตา Q2 โตต่อ! จ่อ COD โรงไฟฟ้าชีวภาพเพิ่ม 3 MW
TMI บวก 5% จับตา Q2/65 โตต่อ จ่อ COD โรงไฟฟ้าชีวภาพเพิ่ม 3 เมกะวัตต์ ปักธงรายได้ปีนี้โตเข้าเป้า 20%
TMI บวก 5% จับตา Q2/65 โตต่อ จ่อ COD โรงไฟฟ้าชีวภาพเพิ่ม 3 เมกะวัตต์ ปักธงรายได้ปีนี้โตเข้าเป้า 20%
15 ก.ค. 2565

ผู้สื่อข่าวรายงานว่าวันนี้ ( 15 ก.ค.65) ราคาหุ้นบริษัท ธีระมงคล อุตสาหกรรม จำกัด (มหาชน) หรือ TMI ณ เวลา 16:12 น. อยู่ที่ระดับ 1.80 บาท เพิ่มขึ้น 0.08 บาท หรือ 4.65% ราคาสูงสุด 1.81 บาท ราคาต่ำสุด 1.72 บาท ด้วยมูลค่าการซื้อขาย 53.03 ล้านบาท

 โดยก่อนหน้านี้ (7มิ.ย.2565) นายธีระชัย ประสิทธิ์รัตนพร ประธานเจ้าหน้าที่บริหารและกรรมการผู้จัดการใหญ่ TMI เปิดเผยว่าภาพรวมการดำเนินธุรกิจในไตรมาส 2/2565 มีทิศทางที่ดีต่อเนื่องและคาดว่าจะเติบโตอย่างโดดเด่นจากธุรกิจโรงไฟฟ้าชีวภาพจังหวัดชุมพร และสมุทรสาคร รวมถึงการเตรียมเปิดเดินเครื่อง COD โรงไฟฟ้าก๊าซชีวภาพ กำลังผลิต 3 เมกะวัตต์ จังหวัดสุพรรณบุรี ซึ่งเป็นโรงไฟฟ้าชีวภาพแห่งที่ 3 ในเร็วๆ นี้ นอกจากนี้ยังเดินหน้าขยายกำลังการผลิตโรงไฟฟ้าเพิ่มเติม และการขยายตลาดธุรกิจส่องสว่างเพิ่มขึ้นเพื่อดันรายได้เติบโต 20% ตามเป้าที่ตั้งไว้
อย่างไรก็ตามเมื่อรวมกับโรงไฟฟ้าเดิมและโรงไฟฟ้าแห่งใหม่ ทำให้โรงไฟฟ้าทั้ง 3 แห่ง มีกำลังการผลิตรวม 5.4 เมกะวัตต์ หนุนรายได้ให้เติบโต รวมถึงการเดินหน้าขยายกำลังการผลิตโรงไฟฟ้าด้วยการเปิดรับซื้อโรงไฟฟ้าชีวภาพเพิ่มเติม  โดยวางเป้ากำลังการผลิตไฟฟ้ารวม 7 เมกะวัตต์ในปี 2565 และคาดว่าจะมีโรงไฟฟ้าพลังงานทดแทนรวมกำลังการผลิต 12 เมกะวัตต์ ภายในปี 2566
ทั้งนี้ ผลประกอบการไตรมาส 1/2565 บริษัทมีรายได้ 143.55 ล้านบาท เพิ่มขึ้น 31.17% และกำไรสุทธิ 8.29 ล้านบาท เพิ่มขึ้น 585.50% เมื่อเทียบกับช่วงเดียวกันของปีก่อน นับเป็นการตอกย้ำถึงศักยภาพความแข็งแกร่งทางธุรกิจของ TMI ที่เติบโตแบบก้าวกระโดดหลังการระบาดโควิด-19